Title: Návrh na poukázanie mimoriadnej dotácie pre obce, mestá a vyššie územné celky na financovanie samosprávnych pôsobností súvisiacich s financovaním neštátnych základných umeleckých škôl a neštátnych školských zariadení
Author: Viera Murcinová
Last saved by: Zuzana Laszkiewiczová
Company: Ministerstvo školstva

Návrh na poukázanie druhej mimoriadnej dotácie pre obce, mestá a vyššie územné celky na financovanie samosprávnych pôsobností súvisiacich s financovaním neštátnych základných umeleckých škôl a neštátnych školských zariadení

Ministerstvo školstva SR a Ministerstvo financií SR predkladajú návrh na poukázanie druhej mimoriadnej dotácie pre vybrané obce, mestá a vyššie územné celky na financovanie samosprávnych pôsobností súvisiacich s financovaním neštátnych základných umeleckých škôl a školských zariadení. Sleduje tým zámer vytvoriť priestor pre plynulé financovania uvedených činností v roku 2007. 
Kvantifikáciu prostriedkov, ktoré sa poukazujú jednotlivým obciam, mestám a VÚC, spracovalo Ministerstvo školstva SR. Ministerstvo financií poukáže prostriedky na základe Výnosu o poskytovaní dotácií v pôsobnosti MF SR. 
Suma poukázaných prostriedkov spolu predstavuje 368,9 mil. Sk, z čoho bude smerovať 263,9  mil. Sk obciam a 105,0  mil. Sk vyšším územným celkom. 
Rozdelenie uvedených prostriedkov na jednotlivé obce, mestá a vyššie územné celky je v prílohe.
	Z hľadiska časového použitia prostriedkov (jednorazové uvoľnenie dotácie, resp. uvoľnenie vo viacerých etapách) je na subjekte verejnej správy (obec, mesto, VUC), aký spôsob pridelenia dotácie zriaďovateľovi zvolí. Pri každom spôsobe poskytnutia dotácie je nevyhnutné dodržiavať hospodárnosť, efektívnosť a účinnosť použitia verejných prostriedkov v súlade s § 19 ods. 6 zákona o rozpočtových pravidlách.
	Tieto prostriedky môže zriaďovateľ čerpať len v rozpočtovom roku 2007. 
	V prípade ich nevyčerpania (napr. z dôvodu zrušenia zariadenia počas roku 2007) je obec povinná v rámci zúčtovania vzťahov so štátnym rozpočtom za rok 2007 vrátiť nevyužité prostriedky do štátneho rozpočtu.